Det var her den fremtidige kong Olav V begynte i 1913 med Sigurd Halling som privatlærer. Da han tok examen artium i 1921, ble Halling utnevnt til ridder av St. Olavs Orden av 1. klasse. Han redigerte i 1929 en bok om kronprinsen som skulle gifte seg, og han bidro selv med flere dikt om kongefamilien. Halling skole opphørte som gymnasium i 1928, men fortsatte som forskole og middelskole til 1936. Da gikk Halling av som bestyrer, og skolen ble overtatt av Oslo kommune og drevet videre som kommunal høyere skole til 1941.